શીખ ગુરુઓની આ પરંપરામાં પાંચમા ગુરુ અર્જુનદેવે ગુરુ ગ્રંથસાહેબનું સંપાદન કર્યું હતું. તેઓએ જહાંગીરને કેદ કરનાર શાહજાદા ખુશરોનું સમર્થન કર્યું હતું. પરિણામે ઈ.સ. ૧૬૦૬ના વર્ષે જહાંગીરે ગુરુ અર્જુનદેવની ક્રૂરતાપૂર્વક હત્યા કરાવી હતી. તેઓના પુત્ર ગુરુ હરગોવિંદે શીખોને લશ્કરી શિક્ષણ આપી લડાયક પ્રજા તરીકે પ્રસ્થાપિત કરી હતી. પરિણામે શીખો યોદ્ધા તરીકે તૈયાર થયા હતા. મુઘલોના શિકારનાં શાહી સ્થળો પડાવી લેવા તથા મુઘલ ફોજને પરાસ્ત કરવા બદલ તેમણે શાહજહાં સાથે ટકરાવું પડ્યું હતું.